TTWเล็งลงทุนทำน้ำจืดจากทะเลอาหรับ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — น้ำประปาไทยคาดปีนี้ กำไรเพิ่มเกิน 10% มุ่งขยายลงทุนทั้งในนอก เล็งตะวันออกกลางแปลงน้ำทะเลเป็นน้ำจืด แจกปันผลอีก 3.93%
นายสมโพธิ ศรีภูมิ กรรมการผู้จัดการ บริษัท น้ำประปาไทย (TTW) เปิดเผยถึงแนวโน้มผลการดำเนินงานในปี 2553 ว่า กำไรสุทธิจะเติบโตสูงกว่าอัตราเติบโตของรายได้ ซึ่งคาดว่าจะขยายตัว 10% เป็น 4,400 ล้านบาท เนื่องจากการบริหารต้นทุนและควบคุมค่าใช้จ่ายยังปรับขึ้นราคาขายน้ำ 4%จาก 23.50 บาท/ลูกบาศก์เมตร
ทั้งนี้ ในปี 2552 บริษัทมีกำไรสุทธิ 1,593.62 ล้านบาท คิดเป็นกำไรต่อหุ้น 0.40 บาท เพิ่มขึ้น 17.31% เมื่อเปรียบเทียบกับปี 2551 ที่มีกำไรสุทธิ 1,358,408 ล้านบาท หรือ 0.37 บาทต่อหุ้น แม้ว่าจะมีค่าใช้จ่ายพิเศษที่เกิดขึ้นเฉพาะปี 2552 สูงถึง 200 ล้านบาทก็ตาม 
นายสมโพธิ กล่าวว่า บริษัทยังมองโอกาสการลงทุนทั้งในประเทศและต่างประเทศเพื่อเพิ่มช่องทางสร้างรายได้ โดยขณะนี้กำลังศึกษารูปแบบการลงทุนในต่างประเทศถึง 2 โครงการ และคาดว่าจะสรุปผลได้ภายในปีนี้ 
ทั้งนี้ เป็นโครงการผลิตน้ำประปาของประเทศในภูมิภาคนี้ และโครงการลักษณะทำน้ำทะเลเป็นน้ำจืดในตะวันออกกลาง
บริษัทยังมีแผนขยายกำลังการผลิตน้ำประปาในประเทศอีกครั้ง คาดว่าจะเริ่มก่อสร้างในปี 25542555 
คณะกรรมการบริษัทมีมติจ่ายเงินปันผลอีกหุ้นละ 0.17 บาทต่อหุ้น คิดเป็นอัตราผลตอบแทน 3.93% จากราคาหุ้น 4.32 บาท ทั้งนี้รวมเงินปันผลทั้งปี 0.28 บาท ซึ่งคิดเป็นอัตราผลตอบแทนเงินปันผล 6.48%